Conform prevederilor **Codului Fiscal**,

**CAPITOLUL IX - Operațiuni scutite de taxă**

ART. 292 - Scutiri pentru anumite activități de interes general și scutiri pentru alte activități

Codul Fiscal este disponibil în variantă actualizată pe site-ul [Agenției Naționale de Administrare Fiscală](https://static.anaf.ro/static/10/Anaf/legislatie/Cod_fiscal_norme_31072017.htm).

1. **Următoarele operațiuni de interes general sunt scutite de taxă:**
2. spitalizarea, îngrijirile medicale și operațiunile strâns legate de acestea, desfășurate de unități autorizate pentru astfel de activități, indiferent de forma de organizare, precum: spitale, sanatorii, centre de sănătate rurale sau urbane, dispensare, cabinete și laboratoare medicale, centre de îngrijire medicală și de diagnostic, baze de tratament și recuperare, stații de salvare și alte unități autorizate să desfășoare astfel de activități; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1a).
3. prestările de servicii efectuate în cadrul profesiunii lor de către stomatologi și tehnicieni dentari, precum și livrarea de proteze dentare efectuată de stomatologi și de tehnicieni dentari;
4. prestările de îngrijire și supraveghere efectuate de personal medical și paramedical, conform prevederilor legale aplicabile în materie;
5. transportul bolnavilor și al persoanelor accidentate, în vehicule special amenajate în acest scop, de către entități autorizate în acest sens; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1d)
6. livrările de organe, sânge și lapte, de proveniență umană;
7. activitatea de învățământ prevăzută în Legea educației naționale nr. 1/2011, cu modificările și completările ulterioare, formarea profesională a adulților, precum și prestările de servicii și livrările de bunuri strâns legate de aceste activități, efectuate de instituțiile publice sau de alte entități autorizate. Scutirea se acordă în condițiile prevăzute în normele metodologice; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1f)
8. livrările de bunuri sau prestările de servicii realizate de căminele și cantinele organizate pe lângă instituțiile publice și entitățile autorizate prevăzute la lit. f), în folosul exclusiv al persoanelor direct implicate în activitățile scutite conform lit. f);
9. meditațiile acordate în particular de cadre didactice din domeniul învățământului școlar, preuniversitar și universitar;
10. prestările de servicii și/sau livrările de bunuri strâns legate de asistența și/sau protecția socială, efectuate de instituțiile publice sau de alte entități recunoscute ca având caracter social, inclusiv cele livrate de căminele de bătrâni; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1ij)
11. prestările de servicii și/sau livrările de bunuri strâns legate de protecția copiilor și a tinerilor, efectuate de instituțiile publice sau de alte entități recunoscute ca având caracter social; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1ij)
12. prestările de servicii și/sau livrările de bunuri furnizate membrilor în interesul lor colectiv, în schimbul unei cotizații fixate conform statutului, de organizații fără scop patrimonial care au obiective de natură politică, sindicală, religioasă, patriotică, filozofică, filantropică, patronală, profesională sau civică, precum și obiective de reprezentare a intereselor membrilor lor, în condițiile în care această scutire nu provoacă distorsiuni de concurență; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1k)
13. prestările de servicii strâns legate de practicarea sportului sau a educației fizice, efectuate de organizații fără scop patrimonial pentru persoanele care practică sportul sau educația fizică; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1l)
14. prestările de servicii culturale și/sau livrările de bunuri strâns legate de acestea, efectuate de instituțiile publice sau de alte organisme culturale fără scop patrimonial, recunoscute ca atare de către Ministerul Culturii; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1m)
15. prestările de servicii și/sau livrările de bunuri efectuate de persoane ale căror operațiuni sunt scutite, potrivit lit. a), f) și i) - m), cu ocazia manifestărilor destinate să le aducă sprijin financiar și organizate în profitul lor exclusiv, cu condiția ca aceste scutiri să nu producă distorsiuni concurențiale; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1n)
16. activitățile specifice posturilor publice de radio și televiziune, altele decât activitățile de natură comercială; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1o)
17. serviciile publice poștale, precum și livrarea de bunuri aferentă acestora; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1p)
18. prestările de servicii efectuate de către grupuri independente de persoane, ale căror operațiuni sunt scutite sau nu intră în sfera de aplicare a taxei, grupuri create în scopul prestării către membrii lor de servicii direct legate de exercitarea activităților acestora, în cazul în care aceste grupuri solicită membrilor lor numai rambursarea cotei-părți de cheltuieli comune, în limitele și în condițiile stabilite prin normele metodologice și în condițiile în care această scutire nu este de natură a produce distorsiuni concurențiale; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_1q)
19. furnizarea de personal de către instituțiile religioase sau filozofice în scopul activităților prevăzute la lit. a), f), i) și j).
20. **Următoarele operațiuni sunt, de asemenea, scutite de taxă:**
21. prestările următoarelor servicii de natură financiar-bancară:
22. acordarea și negocierea de credite, precum și administrarea creditelor de către persoana care le acordă;
23. negocierea garanțiilor de credit ori a altor garanții sau orice operațiuni cu astfel de garanții, precum și administrarea garanțiilor de credit de către persoana care acordă creditul;
24. tranzacții, inclusiv negocierea, privind conturile de depozit sau conturile curente, plăți, viramente, creanțe, cecuri și alte instrumente negociabile, exceptând recuperarea creanțelor;
25. tranzacții, inclusiv negocierea, privind valuta, bancnotele și monedele utilizate ca mijloc legal de plată, cu excepția obiectelor de colecție, și anume monede de aur, argint sau din alt metal ori bancnote care nu sunt utilizate în mod normal ca mijloc legal de plată sau monede de interes numismatic; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_2a4)
26. tranzacții, inclusiv negocierea, dar exceptând administrarea sau păstrarea în siguranță, cu acțiuni, părți sociale în societăți comerciale sau asociații, obligațiuni garantate și alte instrumente financiare, cu excepția documentelor care stabilesc drepturi asupra bunurilor;
27. administrarea de fonduri speciale de investiții; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_2a)
28. operațiunile de asigurare și/sau de reasigurare, precum și prestările de servicii în legătură cu operațiunile de asigurare și/sau de reasigurare efectuate de persoanele impozabile care intermediază astfel de operațiuni; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_2b)
29. pariuri, loterii și alte forme de jocuri de noroc efectuate de persoanele autorizate, conform legii, să desfășoare astfel de activități;
30. livrarea la valoarea nominală de timbre poștale utilizabile pentru serviciile poștale, de timbre fiscale și alte timbre similare;
31. arendarea, concesionarea, închirierea și leasingul de bunuri imobile, acordarea unor drepturi reale asupra unui bun imobil, precum dreptul de uzufruct și superficia, cu plată, pe o anumită perioadă. Fac excepție următoarele operațiuni:
32. operațiunile de cazare care sunt efectuate în cadrul sectorului hotelier sau al sectoarelor cu funcție similară, inclusiv închirierea terenurilor amenajate pentru camping;
33. închirierea de spații sau locații pentru parcarea autovehiculelor;
34. închirierea utilajelor și a mașinilor fixate definitiv în bunuri imobile; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_2e3)
35. închirierea seifurilor;
36. livrarea de construcții/părți de construcții și a terenurilor pe care sunt construite, precum și a oricăror altor terenuri. Prin excepție, scutirea nu se aplică pentru livrarea de construcții noi, de părți de construcții noi sau de terenuri construibile. în sensul prezentului articol se definesc următoarele:
37. *teren construibil* reprezintă orice teren amenajat sau neamenajat, pe care se pot executa construcții, conform legislației în vigoare;
38. *construcție* înseamnă orice structură fixată în sau pe pământ;
39. *livrarea unei construcții noi sau a unei părți din aceasta* înseamnă livrarea efectuată cel târziu până la data de 31 decembrie a anului următor anului primei ocupări ori utilizări a construcției sau a unei părți a acesteia, după caz, în urma transformării;
40. o construcție nouă cuprinde și orice construcție transformată sau parte transformată a unei construcții, dacă costul transformării, exclusiv taxa, se ridică la minimum 50% din valoarea construcției sau a părții din construcție, exclusiv valoarea terenului, ulterior transformării, respectiv valoarea înregistrată în contabilitate în cazul persoanelor impozabile care au obligativitatea de a conduce evidența contabilă și care nu aplică metoda de evaluare bazată pe cost în conformitate cu Standardele internaționale de raportare financiară, sau valoarea stabilită printr-un raport de expertiză/evaluare, în cazul altor persoane impozabile. în cazul în care se înstrăinează doar o parte din construcție, iar valoarea acesteia și a îmbunătățirilor aferente nu pot fi determinate pe baza datelor din contabilitate, acestea vor fi determinate în baza unui raport de expertiză/evaluare; [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_2f)
41. livrările de bunuri care au fost afectate unei activități scutite, în temeiul prezentului articol, dacă taxa aferentă bunurilor respective nu a fost dedusă, precum și livrările de bunuri a căror achiziție a făcut obiectul excluderii dreptului de deducere conform [art. 297](https://static.anaf.ro/static/10/Anaf/legislatie/Cod_fiscal_norme_31072017.htm#A297) alin. (7) lit. b) sau al limitării totale a dreptului de deducere conform [art. 298](https://static.anaf.ro/static/10/Anaf/legislatie/Cod_fiscal_norme_31072017.htm#A298) . [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_2g)

**(3) Orice persoană impozabilă poate opta pentru taxarea operațiunilor prevăzute la alin. (2) lit. e) și f), în condițiile stabilite prin normele metodologice**. [Norme metodologice](https://static.anaf.ro/static/10/Anaf/legislatie/Cod_fiscal_norme_31072017.htm#B292_3)